Hvordan Norge ble bygd

***Hvordan Norge ble bygd*** (norrønt *Hversu Noregr byggðist* eller *Fundinn Noregr*) er en islandsk opptegnelse om opprinnelsen til ulike mytologiske norske slekter. Det eneste eksemplaret av denne teksten er gjenfunnet i *[[Flatøybok]].

== Skapelsesmyte ==
I *Hvordan Norge ble bygd* beskrives en fiktiv slektslinje fra [[jotne]]n [[Fornjot]] i [[Finland]] til dennes etterkommer, [[Kong Nor|sagnkongen Nor]], som erobret Norge og ga navn til landet. Kong Nor som [[eponym]]isk for Norge er både uhistorisk og [[filologi]]sk ukorrekt, liksom [[Saxo]] oppga den fiktive «kong Dan» som opphav til navnet «[[Danmark]]», og Dans bror Angel som [[anglere|anglernes]] første konge. [[Snorre Sturlason]] forsøker seg på lignende forklaringer innledningsvis i *Heimskringla*. Tilsvarende slår teksten fast at Nors like fiktive sønn Trond bosatte seg i det området som ble navngitt etter ham, [[Trondheim]] (*Þrándr er nefndr konungr sá, er fyrstr réð fyrir Þrándheimi*). Teksten gir deretter detaljer om Nors og av hans bror [[Kong Gor|Gors]] etterkommere i en seksjon kalt *Ættartölur* («Ættetavle»).

== Samme myte i Orknøyingenes saga ==
Denne opptegnelsen har en nær parallell i de tre første kapitlene av *Orknøyingenes saga* som gir en annen versjon av den samme fortellingen med detaljer om Gors etterkommere, foruten informasjon som ikke finnes i *Hvordan Norge ble bygd*. Opptegnelsen i *Orknøyingenes saga*, som man antar er eldre enn *Flatøyboks* versjon, blir stundom referert til som *Grunnleggelsen av Norge* (*Fundinn Noregr* eller *Fundin Noregr*). Mye av stoffet i disse to opptegnelsene finnes ikke noe annet sted, spesielt mange gjæve familiers angivelige avstamning fra jotner, heller enn fra [[Odin]] som Snorre oppgir.

== Konge, jarl og herse ==
Jarletittelen ble angivelig tatt i bruk da Nors sønnesønn Gudbrand nektet å bli kalt «konge», og ga seg selv tittelen «jarl» isteden (*ok lét gefa sér jarlsnafn*). Tre generasjoner senere avviste en annen Gudbrand titlene «konge» og «jarl», og ga seg i stedet tittelen «herse». I [[skaldekvad]] kalles [[Erling Skjalgsson]] med den gamle høvdingtittelen «herse» og den nye betegnelsen «[[lendmann]]»; «hordenes vokter» (*vorðr Horða*) som knyttet ham til [[Hordaland]], mens [[saga]]ene kalte ham «Rygekongen» som knyttet ham til [[Rogaland]].

Slektslistene fremstiller slekter som minnes i nordisk tradisjon, men ikke var lokalisert i Norge, som om de faktisk <u>var</u> norske; de fleste som etterkommere av kong Nors etterkommere, den like fiktive Halvdan den gamle, omtalt i *Hyndluljod*, i [[Snorre]]s Edda og i *Ættetal* i *Flatøybok*. Halvdan skal ha vært konge på [[Ringerike]] som far til 18 sønner og stamfar til flere slekter. Fra hans sønn Dag og Tora Drengjamor stammet angivelig [[Harald Hårfagre]]s mor, [[Ragnhild Sigurdsdatter]], den første kvinnen født i Halvdans ætt på 300 år.

== Ætt fra både Adam og Odin ==
Den islandske filologen [[Sigurður Nordal]] (1896-1974) mente at *Hvordan Norge ble bygd* ble skrevet som en introduksjon til *Ættartölur* som fremstiller Harald Hårfagre som etterkommer av storheter som Odin, [[Priamos]] av [[Troja]], [[Saturn (gud)|Saturn]] og [[Noa]], helt tilbake til [[Adam og Eva|Adam]]. De to [[prest]]ene Jon Tordsson og Magnus Torhallsson som skrev *Flatøybok* på 1380-tallet, samlet tekster fra mange tider som kildegrunnlag. Der Snorre mente at nordmenn og Odin stammet fra [[Asia]] og var innvandret østfra, kom Tordsson og Torhallsson med en stamfar som het kong Nor og kom nordfra.

*Flatøybok*  ender med en slektsliste for Harald Hårfagres etterkommere fram til [[Olav Håkonsson]] ([[1370]]&ndash;[[1387|87]]) og med et utsagn om at opptegnelsen var nedskrevet i [[1387]], og en omtale av Olavs mor, [[Margrete I|dronning Margrethe]], som Norges hersker.

== Referanser ==
<references/>

== Se også ==
* *Frá Fornjóti ok hans ættmönnum

## Litteratur
* Rowe, Elizabeth Ashman: ''Origin Legends and Foundation Myths in Flateyjarbók, Old Norse Myths, Literature and Society, Proceedings of the 11th International Saga Conference'' 2-7 juli 2000, University of Sydney

## Eksterne lenker
* ''Hversu Noregr Byggðist, Heimskringla.no
* ''Hversu Noregr Byggðist, Snerpa.is